สวิตเซอร์แลนด์ มีแบรนด์อะไรบ้าง
หลายคนคิดว่า ประเทศเล็กๆ ที่มีประชากรเพียง 8.5 ล้านคนแห่งนี้ ร่ำรวยจากการขายนาฬิกาและการท่องเที่ยว แต่ในความเป็นจริงแล้ว นาฬิกามีสัดส่วนเพียง 7% ของสินค้าส่งออกทั้งหมดของสวิตเซอร์แลนด์ และการท่องเที่ยว มีสัดส่วนเพียง 9.1% ของ GDP  รู้ไหมว่ายังมีแบรนด์ของประเทศนี้อีกมากมาย ที่อยู่รอบตัวเรา  แล้วบริษัทสัญชาติสวิสที่มีชื่อเสียง มีอะไรบ้าง? ลงทุนแมนจะเล่าให้ฟัง
7 มี.ค. 2562

สวิตเซอร์แลนด์ มีแบรนด์อะไรบ้าง / โดย ลงทุนแมน
หลายคนคิดว่า ประเทศเล็กๆ ที่มีประชากรเพียง 8.5 ล้านคนแห่งนี้
ร่ำรวยจากการขายนาฬิกาและการท่องเที่ยว
แต่ในความเป็นจริงแล้ว
นาฬิกามีสัดส่วนเพียง 7% ของสินค้าส่งออกทั้งหมดของสวิตเซอร์แลนด์
และการท่องเที่ยว มีสัดส่วนเพียง 9.1% ของ GDP
รู้ไหมว่ายังมีแบรนด์ของประเทศนี้อีกมากมาย ที่อยู่รอบตัวเรา
แล้วบริษัทสัญชาติสวิสที่มีชื่อเสียง มีอะไรบ้าง?
ลงทุนแมนจะเล่าให้ฟัง
1) บริษัท Nestlé
Nestlé เป็นผู้นำด้านผลิตภัณฑ์อาหารระดับโลก มีแบรนด์ในเครือของ  Nestlé มากกว่า 1,000 แบรนด์
ที่เรารู้จักกันดี เช่น เนสกาแฟ, เนสเพรสโซ, เนสท์เล่ คอฟฟีเมต, เนสที,
นมตราหมี, นมคาร์เนชัน,
เครื่องดื่มธัญญาหารเนสวิต้า, เนสท์เล่ โกโก้ครั้นช์,
เครื่องดื่มเนสท์เล่ ไมโล, ไอศกรีมเนสท์เล่,
ซอสปรุงอาหารแม็กกี้ และช็อกโกแลต คิทแคท
ปัจจุบันบริษัท  Nestlé มีมูลค่าตลาดอยู่ที่ 8.71 ล้านล้านบาท
ปี 2016 มีรายได้รวม 2.78 ล้านล้านบาท กำไร 2.65 แสนล้านบาท
ปี 2017 มีรายได้รวม 2.79 ล้านล้านบาท กำไร 2.23 แสนล้านบาท
นอกจากอาหาร หนึ่งในปัจจัย 4 ที่สำคัญสำหรับมนุษย์ก็คือ ยา
สวิตเซอร์แลนด์ส่งออกยาและผลิตภัณฑ์ทางการแพทย์คิดเป็น 24.5% ของสินค้าส่งออกทั้งหมด
เป็นที่ตั้งสำนักงานใหญ่ของบริษัทยาที่มียอดขายระดับ Top 5 ของโลกถึง 2 บริษัท
2) บริษัท Hoffmann-La Roche (Roche)
Roche เป็นบริษัทยาที่มียอดขายสูงเป็นอันดับ 2 ของโลกในปี 2018
ผลิตภัณฑ์ของ Roche ส่วนใหญ่เป็นยาที่ใช้ในการรักษาโรคเรื้อรัง เช่น โรคความดันโลหิตสูง โรคพาร์กินสัน และโรคมะเร็ง
บริษัทนี้ยังเป็นผู้นำด้านผลิตภัณฑ์ทางการแพทย์ ที่มีชื่อเสียงทั่วโลก คือ
อุปกรณ์ตรวจวัดระดับน้ำตาลในเลือด ACCU-CHEK
ปัจจุบันบริษัท Hoffmann-La Roche มีมูลค่าตลาดอยู่ที่ 7.48 ล้านล้านบาท
ปี 2017 มีรายได้รวม 1.66 ล้านล้านบาท กำไร 2.74 แสนล้านบาท
ปี 2018 มีรายได้รวม 1.77 ล้านล้านบาท กำไร 3.38 แสนล้านบาท
3) บริษัท Novartis
Novartis เป็นบริษัทยาที่มียอดขายสูงเป็นอันดับ 4 ของโลก ในปี 2018
บริษัทนี้เป็นเจ้าของผลิตภัณฑ์ยาหลายต่อหลายตัว
ทั้งยาใช้ภายนอกที่บุคคลทั่วไปสามารถเลือกซื้อได้เอง (OTC) เช่น ยาทาแก้ปวด Voltaren
และยาอันตราย ซึ่งต้องจ่ายโดยแพทย์หรือเภสัชกร เช่น ยาแก้ปวด ยารักษาโรคเบาหวาน และโรคความดันโลหิตสูง
นอกจากนี้ Novartis ยังมีบริษัทในเครือ คือ บริษัท Alcon
ซึ่งจำหน่ายผลิตภัณฑ์ที่ใช้กับดวงตา ทั้งยาหยอดตา น้ำตาเทียม และน้ำยาล้างคอนแทคเลนส์
ปัจจุบันบริษัท Novartis มีมูลค่าตลาดอยู่ที่ 7.24 ล้านล้านบาท
ปี 2017 มีรายได้รวม 1.54 ล้านล้านบาท กำไร 2.41 แสนล้านบาท
ปี 2018 มีรายได้รวม 1.63 ล้านล้านบาท กำไร 3.96 แสนล้านบาท
4) บริษัท UBS
นอกจากอาหารและยา อีกสิ่งหนึ่งที่นำรายได้เข้าสู่สวิตเซอร์แลนด์ คือ ธุรกิจการเงิน
โดยภาคการเงินมีสัดส่วนคิดเป็น 11.6% ของ GDP 
UBS คือ ธนาคารที่มีขนาดสินทรัพย์มากที่สุดของสวิตเซอร์แลนด์
มีการดำเนินธุรกิจทั้งธนาคารและบริหารสินทรัพย์ทั่วโลก
ปัจจุบัน UBS มีมูลค่าตลาดอยู่ที่ 1.43 ล้านล้านบาท
ปี 2017 มีรายได้รวม 1.18 ล้านล้านบาท กำไร 0.34 แสนล้านบาท
ปี 2018 มีรายได้รวม 1.30 ล้านล้านบาท กำไร 1.54 แสนล้านบาท
5) บริษัท Credit Suisse
ธนาคารที่มีขนาดสินทรัพย์เป็นอันดับสองของสวิตเซอร์แลนด์ 
ดำเนินธุรกิจธนาคาร ที่ปรึกษาทางธุรกิจและการลงทุน 
มีชื่อเสียงในด้านการเก็บรักษาความลับของลูกค้า จึงเป็นที่ไว้วางใจของลูกค้าทั่วโลก
ปัจจุบัน Credit Suisse มีมูลค่าตลาดอยู่ที่ 9.53 แสนล้านบาท
ปี 2017 มีรายได้รวม 6.50 แสนล้านบาท ขาดทุน 3.06 หมื่นล้านบาท
ปี 2018 มีรายได้รวม 6.51 แสนล้านบาท กำไร 6.40 หมื่นล้านบาท
6) บริษัท Adecco
บริษัทที่ให้บริการสรรหาและจัดจ้างพนักงานระดับโลก 
รวมถึงให้คำปรึกษาด้านการอบรมและพัฒนาบุคลากร
ปัจจุบันบริษัท Adecco มีมูลค่าตลาดอยู่ที่ 2.74 แสนล้านบาท
ปี 2016 มีรายได้รวม 8.08 แสนล้านบาท กำไร 2.6 หมื่นล้านบาท
ปี 2017 มีรายได้รวม 8.42 แสนล้านบาท กำไร 2.8 หมื่นล้านบาท
7) บริษัท DKSH
DKSH มีชื่อเต็มคือ DiethelmKellerSiberHegner
เป็นบริษัทที่มีความเชี่ยวชาญ ตั้งแต่การจัดหาแหล่งผลิต การวิจัยตลาด 
การตลาดและการขาย การกระจายสินค้าและโลจิสติกส์ ไปจนถึงบริการหลังการขาย
นอกจากนี้ DKSH ยังมีบริษัทในเครือ คือ บริษัท Medinova 
ซึ่งเป็นบริษัทยาและผลิตภัณฑ์สุขภาพ ผู้เป็นเจ้าของ 
ผลิตภัณฑ์ลบรอยแผลเป็น Hirudoid, Hiruscar และ Hiruscar Post Acne
บริษัท DKSH มีมูลค่าตลาดในปี 2018 อยู่ที่ 1.19 แสนล้านบาท
ปี 2017 มีรายได้รวม 3.42 แสนล้านบาท กำไร 6.62 พันล้านบาท
ปี 2018 มีรายได้รวม 3.53 แสนล้านบาท กำไร 6.63 พันล้านบาท
8) บริษัท Schindler
หากเราลองก้มมองที่พื้นขณะเดินขึ้นบันไดเลื่อน หรือมองที่ปุ่มกดขณะขึ้นลิฟต์
เราก็จะพบเห็นโลโก้ที่มาคู่กับชื่อของบริษัทแห่งนี้
Schindler เป็นบริษัทที่เชี่ยวชาญในการผลิต ติดตั้ง และบำรุงรักษาลิฟต์ บันไดเลื่อน และทางเลื่อนที่ใช้ในหลายประเทศทั่วโลก
ปัจจุบันบริษัท Schindler มีมูลค่าตลาดอยู่ที่ 7.49 แสนล้านบาท
ปี 2017 มีรายได้รวม 3.17 แสนล้านบาท กำไร 2.75 หมื่นล้านบาท
ปี 2018 มีรายได้รวม 3.39 แสนล้านบาท กำไร 3.13 หมื่นล้านบาท
9) บริษัท Logitech
บริษัทผลิตอุปกรณ์คอมพิวเตอร์ ทั้งคีย์บอร์ด เมาส์ หูฟัง กล้องเว็บแคม และอุปกรณ์เกมมิ่ง
ปัจจุบันบริษัท Logitech มีมูลค่าตลาดอยู่ที่ 2 แสนล้านบาท
ปี 2017 มีรายได้รวม 6.97 หมื่นล้านบาท กำไร 6.47 พันล้านบาท
ปี 2018 มีรายได้รวม 8.07 หมื่นล้านบาท กำไร 6.55 พันล้านบาท
สวิตเซอร์แลนด์เป็นประเทศที่ถูกรายล้อมไปด้วยภูเขา ไม่มีทางออกสู่ทะเล
มีพื้นที่ทำการเกษตรน้อย และแทบไม่มีทรัพยากรธรรมชาติอะไรเลย
แต่ความขาดแคลนก็ทำให้ชาวสวิสเป็นคนประหยัด เจ้าระเบียบ ละเอียดถี่ถ้วน
และเป็นนักประดิษฐ์คิดค้นสิ่งใหม่ๆ เพื่อชดเชยสิ่งที่ขาดหายไป
จนนำมาสู่การก่อตั้งธุรกิจ ที่สร้างรายได้มหาศาลเข้าสู่ประเทศ
บางทีการขาดแคลนทรัพยากรธรรมชาติอาจไม่ใช่ปัญหา
หากประเทศนั้นมีสิ่งอื่นที่มีค่ามากกว่า นั่นก็คือ ทรัพยากรมนุษย์..
----------------------
รู้ไหม สวิตเซอร์แลนด์มีหนี้ครัวเรือนมากที่สุดในโลก อ่านเรื่องนี้ได้ที่
ติดตามเรื่องหลากหลาย จากผู้เขียนเก่งๆ หลายท่าน ในแอป blockdit โหลดได้ที่ 
สั่งซื้อหนังสือลงทุนแมน 9.0 ได้ที่
Lazada: 
Shopee: 
----------------------
References
-
-
-
-
-
-
-
-
-
-
-
-
-